اڠک ايت دليهت تيدق مستحيل دچاڤاي، كران كراجا؞ن ڤاكتن هارڤن (PH) يڠ مڠمبيل البيه ڤنتدبيرن نڬري سوده مولا مرنچاناكن ڤلباڬاي ڤروڬرم سمڤنا TMM 2019 باڬي ممستيكن ملاک تروس منجادي ڤوست ڤلنچوڠن اوتام كڤد ڤلنچوڠ دالم دان لوار نڬارا.
منوروت ڤڠروسي جاوتنكواس ڤلنچوڠن، واريثن دان كبودايا؞ن نڬري، داتوق محمد جيلاني خميس، كراجا؞ن نڬري تله ممبوات ڤلباڬاي ڤرانچڠن اونتوق موجودكن ۏارياسي ڤاكيج ڤلنچوڠن مناريق ڤد هرڬ يڠ لبيه برڤاتوتن.
"كسموا اينيسياتيف ايت دلقساناكن باڬي مناريق لبيه راماي ڤلنچوڠ كملاک تاهون اين دان اوسها ترسبوت دلقساناكن دڠن كرجاسام اوڤراتور٢ ڤلنچوڠ برسام شريكت سواستا،" كاتاڽ كتيک دتاڽ مڠنا؞ي ڤرانچڠن كراجا؞ن نڬري برهوبوڠ ڤرسديا؞ن TMM 2019 بارو٢ اين.
منوروت محمد جيلاني، ڤاكيج ڤلنچوڠن يڠ دڤركنلكن اكن منونجولكن كأونيكن بودايا دان واريثن ملاک سرتا ممڤو دتاوركن كڤد ڤلنچوڠ دالم تيمڤوه انم بولن اكن داتڠ.
ڤاكيج يڠ دڤركنلكن ايت ترديري درڤد ڤاكيج كلوارڬ، ڤاكيج ڤرسنديرين دان ڤاكيج بولن مادو اونتوق ڤاسڠن يڠ بهارو بركهوين.
بلياو جوڬ ممينتا اوڤراتور سيكتور ڤلنچوڠن دنڬري اونتوق منمبه با؞ق فاسيليتي، تاريقن اتاو ڤرخدمتن يڠ دتاوركن اڬر داڤت مناريق كداتڠن ڤلنچوڠن كملاک.